India World Cup Team 2019 : विश्व कप के लिए हुआ इंडियन टीम का ऐलान, पाकिस्तान से आया Tweet ट्रॉफी हम जीतेंगे  
विश्व कप के लिए हुआ इंडियन टीम का ऐलान
पाकिस्तान से आया ट्वीट
अंबाती रायडू और पंत बाहर
India's squad for the ICC #CWC19 announced: Virat Kohli (Capt), Rohit Sharma (vc), Shikhar Dhawan, KL Rahul, Vijay Shankar, MSD (wk), Kedar Jadhav, Dinesh Karthik, Yuzvendra Chahal, Kuldeep Yadav, Bhuvneshwar Kumar, Jasprit Bumrah, Hardik Pandya, Ravindra Jadeja, Mohd Shami

सभी को  उम्मीद थी की अंबाती रायडू (Ambati Rayudu) को चौथे नंबर पर मौका दिया जा सकता है, लेकिन अब अंबाती रायडू वर्ल्ड कप (World Cup 2019) की टीम से बाहर हैं. ऋषभ पंत (Rishabh Pant) के ना होने से भी उनके फैंस नाराज हैं, लेकिन विश्व कप में उनका नाम भी शामिल नहीं है. पंत की जगह पर चयनकर्ताओं ने अनुभवी दिनेश कार्तिक पर भरोसा जताया है. ऑस्ट्रेलिया के खिलाफ दिनेश कार्तिक टीम में नहीं थे, तभी से यह कयास लगाए जा रहे थे कि विश्व कप में उनकी जगह नहीं बनेगी. विश्व कप के लिए भारतीय टीम (Indian Team) इस तरह है: विराट कोहली (कप्तान), रोहित शर्मा, शिखर धवन, केएल राहुल, विजय शंकर, महेंद्र सिंह धोनी, केदार जाधव, दिनेश कार्तिक, युजवेंद्र चहल, कुलदीप यादव, भुवनेश्वर, बुमराह, हार्दिका पांड्या, रवींद्र जडेजा, मो. शमी.

May we bring the trophy home. Thank you for the over whelming love #Karachi. You were on fire last night. #liveinconcert#Azconcerts#worldcup2019pic.twitter.com/tw1J33ykxv

वहीं, दूसरी तरफ पाकिस्तानी एक्टर अली जफर (Ali Zafar) ने भी विश्व कप को लेकर एक ट्वीट किया है, जो खूब वायरल हो रहा है. उन्होंने विश्व कप की ट्रॉफी के साथ एक ट्वीट किया:  "आशा है कि हम विश्व कप की ट्रॉफी जीतकर लाएंगे. सभी को इस प्यार के लिए धन्यवाद."  पाकिस्तानी एक्टर अली जफर के इस ट्वीट पर खूब रिएक्शन आने लगे हैं. गौरतलब है कि भारत और पाकिस्तान दोनों ही देश में क्रिकेट को लोग खूब प्यार करते हैं. बता दें कि विश्व कप से पहले सभी देशो में ट्रॉफी घुमाई जाती है. इसी कड़ी में इस ट्रॉफी को पाकिस्तान ले जाया गया था. 

आईसीसी क्रिकेट वर्ल्ड कप 2019 (ICC Cricket World Cup 2019) की शुरुआत 30 मई से हो रही है, और पहला मैच इंग्लैंड और साउथ अफ्रीका के बीच खेला जाएगा. भारत का पहला मैच 6 जून को साउथ अफ्रीका (South Africa) के साथ है. दूसरा मैच 9 जून को ऑस्ट्रेलिया (Australia) के साथ, तीसरा मैच न्यूजीलैंड (New Zealand) के साथ 13 जून को, 16 जून को पाकिस्तान (Pakistan) के साथ मुकाबला होगा जबकि टीम इंडिया का पांचवां मुकाबला अफगानिस्तान के साथ 22 जून और छठा 27 जून को वेस्ट इंडीज (West Indies) के साथ होगा.